Diari Oficial de la Generalitat Valenciana


Sumari del DOGV 3838, del 18-09-2000 (2000/7439)

DECRET 127/2000, de 5 de setembre, del Govern Valencià, pel qual s'accepta la cessió gratuïta de la propietat del solar d'11.371 m² de superfície, situat a Pilar de la Horadada (Alacant), avinguda de la Reina Sofía, destinat a la construcció d'un centre d'Ensenyament Secundari, realitzada per l'ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7439


Data del document
:   05-09-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Pilar de la Horadada
    * cultura regional
    * propietat immobiliària
    * transmissió de la propietat

DECRET 127/2000, de 5 de setembre, del Govern Valencià, pel qual s'accepta la cessió gratuïta de la propietat del solar d'11.371 m² de superfície, situat a Pilar de la Horadada (Alacant), avinguda de la Reina Sofía, destinat a la construcció d'un centre d'Ensenyament Secundari, realitzada per l'ajuntament d'aquest municipi. [2000/M7439]
  
L'Ajuntament de Pilar de la Horadada, en sessió plenària realitzada el dia 6 de febrer de 1991, acordà la cessió gratuïta a la Generalitat Valenciana del solar de la seua propietat, d'11.371 m² de superfície, situat a l'avinguda de la Reina Sofía d'aquesta població.
  
A proposta de la Conselleria de Cultura i Educació s'iniciaren els tràmits legals oportuns per a la formalització de la cessió i acceptació gratuïta del solar.
  
La cessió es realitza amb la finalitat de destinar el solar a la construcció d'un centre d'Ensenyament Secundari.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació, i amb la deliberació prèvia del Govern Valencià, en la reunió del dia 5 de setembre de 2000,
  
DECRETE
  
Article 1
  
S'accepta la cessió gratuïta de la propietat realitzada per l'Ajuntament de Pilar de la Horadada del solar d'11.371 m² de superfície situat a l'avinguda de la Reina Sofía d'aquesta població, que confronta: nord, amb el carrer de Miguel Servet; sud, amb l'avinguda de la Reina Sofía; est, amb el carrer de Pilar Pérez Aguirre, i oest, amb el camí de servei d'Iryda.
  
Consta inscrit en el Registre de la Propietat d'Orihuela, número un, llibre 83, tom 1.602, foli 92, finca 8.309, inscripció 1a.
  
Referència cadastral: 4725248X99942S.
  
Article 2
  
La cessió gratuïta realitzada per l'Ajuntament de Pilar de la Horadada s'efectua amb la condició de destinar el solar a la construcció d'un centre d'Ensenyament Secundari.
  
Article 3
  
Elevar a escriptura pública la cessió i l'acceptació del solar, i totes les despeses d'aquesta seran a càrrec de la Generalitat Valenciana.
  
Article 4
  
El solar acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 5 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda, i Ocupació,